Ethel Turner

**Ethel Mary TURNER**, ankaŭ **Ethel Sybil**, denaske **Burwell**, edziniĝis al **Curlewis** (n. la 24-an de januaro 1870 aŭ 1872 en Doncaster, Anglio; m la 8-an de aprilo 1958 en la municipo Mosman, Sidnejo, Novsudkimrio), estis angldevena aŭstralia romanverkistino kaj aŭtorino de infanlibroj.

## Verkado 
La plej konata verko de Turner estas ŝia unua romano, *Seven Little Australians* (1894), kiu estas vaste konsiderata klasikaĵo de aŭstralia porinfana literaturo kaj estis tuja sukceso kaj en Aŭstralio kaj eksterlande. Tiu verkaĵo estis tradukita en pli ol dek lingvojn kaj fariĝis televida serio en 1953 kaj 1973; Ĝi temas pri familio de sep infanoj kreskantaj en Aŭstralio. 

Tiu verkaĵo kaj ĝiaj daŭrigoj, *The Family at Misrule* (1895) kaj *Little Mother Meg* (1902), same kiel ŝia lasta verko *Judy and Punch* (1928) pri la loĝlerneja vivo de unu el la knabinoj, prezentas la vivojn de la familio Woolcot, precipe tiujn de iliaj sep petolemaj kaj ribelemaj infanoj, en la Aŭstralio de la 1880-aj jaroj. Kiel la duonpatro de Turner, la rolulo "Captain Woolcot" estis vidvo kun ses infanoj. La verko estis filmita en Aŭstralio en 1939 kaj elsendita en Britio kiel sesparta televida serio en 1953. Dekparta televida serio estis produktita de la Australian Broadcasting Corporation en 1973.  La rakontoj ankaŭ estis adaptitaj en muzikalojn kaj teatraĵojn.

Turner publikigis pli ol kvardek romanojn, kelkajn aliajn infanlibrojn, novelojn kaj poemojn. *Three Little Maids* (1900) estas tre aŭtobiografia romano pri la migrado de ŝia familio el Anglio al Sidnejo, Aŭstralio. La "Woolcots" ankaŭ estis la temo de aliaj romanoj. Partoj estis publikigitaj kiel serialoj, kiel ekzemple ŝiaj libroj pri *The Cub*.

Dum la Unua Mondmilito, Turner helpis organizi kursojn pri sukuro. Ŝi ankaŭ verkis milittrilogion: *La Cub* (1915), *Captain Cub* (1917), kaj *Brigid* *and the Cub* (1919). 

La taglibroj, kiujn ŝi konservis ekde sia frua juneco, estis publikigitaj postmorte.

La infanoj pri kiuj ŝi skribis estis ĉiuj aventuremaj kaj sendependaj. Ili ofte trovis sin en danĝeraj situacioj, el kiuj ili sukcesis liberiĝi kun malmulta aŭ neniu helpo de plenkreskuloj.

## Verkaro 
eta|Ethel Turner en 1912

* *Seven Little Australians* (1894)
* *The Family at Misrule* (1895)
* *Story of a Baby* (1895)
* *The Little Larrikin* (1896)
* *Miss Bobbie* (1897)
* *Camp at Wandining* (1898)
* *Gum Leaves* (1900)
* *Three Little Maids* (1900)
* *Wonder Child* (1901)
* *Little Mother Meg* (1902)
* *Raft in the Bush* (1902)
* *Betty & Co* (1903)
* *Mothers Little Girl* (1904)
* *White Roofed Tree* (1905)
* *In the Mist of the Mountains* (1906)
* *Walking to School* (1907)
* *Stolen Voyage* (1907)
* *Happy Hearts* (1908)
* *That Girl* (1908)
* *Birthday Book* (1909)
* *Fugitives from Fortune* (1909)
* *Fair Ines* (1910)
**An Orge up to Date* (1911)
**Apple of Happiness* (1911)
**Fifteen & Fair* (1911)
**Ports & Happy Havens* (1911)
**Tiny House* (1911)
**Secret of the Sea* (1913)
*''Flower O' the Pine* (1914)
**The Cub* (1915)
**John of Daunt* (1916)
**Captain Cub* (1917)
**St Tom & The Dragon* (1918)
**Brigid & the Cub* (1919)
**Laughing Water* (1920)
**King Anne* (1921)
**Jennifer, J.* (1922)
**Sunshine Family* (1923) (kune kun Jean Curlewis, ŝia filino)
**Nicola Silver* (1924)
**Ungardeners* (1925)
**Funny* (1926)
**Judy & Punch* (1928)

## En Esperanto aperis 
* *Sep junaj Aŭstralianoj'', tradukis el la angla : Ruth McGRATH. 162-paĝoj. 

## Referencoj 
## Eksteraj ligiloj 
* 

Kategorio:Aŭstraliaj verkistoj
Kategorio:Verkistinoj
Kategorio:Porinfanaj verkistoj